III.

Az intelligens kártya formátumú forgalmi engedély I. részének leírása (a II. fejezetben ismertetett papíralapú minta változata) III.1. Kártyaformátum és szabad szemmel leolvasható adatok Miután ez intelligens mikroprocesszoros kártya, a III.5. fejezetben említett szabványok szerint kell megtervezni. A kártyán tárolt adatoknak (a tachográf-kártyákhoz hasonlóan) szokásos kártyaolvasó berendezéssel olvashatónak kell lenniük. A kártya elő- és hátlapjára legalább a II.4. és II.5. fejezetben meghatározott adatokat kell nyomtatni; az adatoknak szabad szemmel is olvashatónak kell lenniük (minimális betűméret: 6 pont), és azokat a következők szerint kell nyomtatni (a lehetséges kialakítás mintáit e szakasz végén, az 1. ábra mutatja be): A. Alapnyomat Az alapadatok a következőket tartalmazzák: A kártya előlapján a) A chiptől jobbra: a forgalmi engedélyt kiállító tagállam nyelvén (nyelvein) — az „Európai Közösség” szavak, — a forgalmi engedélyt kiállító tagállam neve, — az „A forgalmi engedély I. része” szavak, vagy ha az engedély csak egy részből áll, a „Forgalmi engedély” szavak, nagybetűkkel nyomtatva, — az egyenértékű dokumentum más (például korábbi nemzeti) megjelölése (szabadon választható), — a hatáskörrel rendelkező hatóság neve (szabadon választható megszemélyesítő nyomatként, a B. pont szerint), — a dokumentumnak a tagállamban alkalmazott egyedi, állandó sorszáma (szabadon választható megszemélyesítő nyomatként, a B. pont szerint). b) A chip felett: a forgalmi engedélyt kiállító tagállam megkülönböztető jele, fehér jelzés kék téglalapban, amelyet 12 sárga csillag vesz körül, nevezetesen: B Belgium DK Dánia D Németország GR Görögország E Spanyolország F Franciaország IRL Írország I Olaszország L Luxemburg NL Hollandia A Ausztria P Portugália FIN Finnország S Svédország UK Egyesült Királyság c) A tagállamok megfontolhatják, hogy a kártya alsó szélén kis betűkkel nemzeti nyelvükön (nyelveiken) is feltüntetik az „Ezt a dokumentumot minden azt kérő, jogosult személy számára ki kell állítani” megjegyzést. d) A kártya alapszíne zöld (Pantone 362); alternatívaként a zöldből fehérbe való átmenet is lehetséges. e) A kártya előlapján, a nyomtatási terület bal alsó sarkába egy kereket ábrázoló szimbólumot kell nyomtatni (a lehetséges kialakítást lásd az 1. ábrán). Egyéb tekintetben a III.13. fejezet rendelkezéseit kell alkalmazni. B. Megszemélyesítő nyomat A megszemélyesítő nyomatnak az alábbi adatokat kell tartalmaznia: A kártya előlapja a) a hatáskörrel rendelkező hatóság neve - lásd még az Aa) pontot, b) a forgalmi engedélyt kiállító hatóság neve (szabadon választható), c) a dokumentumnak a tagállamban alkalmazott egyedi, állandó sorszáma - lásd még az Aa) pontot, d) az alábbi adatok a II.5. fejezetből származnak; a II.7. fejezettel összhangban, az előbbiekben megnevezett harmonizált közösségi kódok mellett az egyedi nemzeti kódok is feltüntethetők:



Kód Hivatkozás (A) nyilvántartási szám (hatósági rendszám), (B) a jármű első nyilvántartásba vételének időpontja, (I) annak a nyilvántartásba vételnek az időpontja, amelyre ez a forgalmi engedély vonatkozik, személyi adatok (C.1.) a forgalmi engedély jogosultjának: (C.1.1.) vezetékneve vagy cégneve, (C.1.2.) további neve(i) vagy kezdőbetűje (kezdőbetűi) (ahol van), (C.1.3.) címe a nyilvántartásba vevő tagállamban, az okmány kiállításának időpontjában. (C.4.) Ha a II.6. fejezet C.2. kódja alatt megadott adatok nem szerepelnek a forgalmi engedélynek az (A) és (B) pontban meghatározott nyomatában, utalás arra a tényre, hogy a forgalmi engedély jogosultja: a) a jármű tulajdonosa, b) nem a jármű tulajdonosa, c) a forgalmi engedélyben nincs a jármű tulajdonosaként azonosítva. A kártya hátlapja A kártya hátlapjának legalább a II.5. fejezetben meghatározott adatokat kell tartalmaznia; a II.7. fejezettel összhangban, az előbbiekben megnevezett harmonizált közösségi kódok mellett az egyedi nemzeti kódok is feltüntethetők.



Kód Hivatkozás A jármű adatai (II.5. fejezetben szereplő megjegyzésekre tekintettel) (D.1.) gyártmány, (D.2.) típus (típusváltozat/felszereltségi változat, ha van), (D.3.) kereskedelmi leírás(ok), (E) a jármű alvázszáma, (F.1.) műszakilag megengedett legnagyobb terhelt tömeg, a motorkerékpárok kivételével (G) az üzemelő jármű tömege (kg-ban) karosszériával, és vontató jármű esetében a vonószerkezettel együtt, az M1 kategóriától különböző minden más kategória esetében, (H) az érvényesség időtartama, ha az nem korlátlan, (K) a típus-jóváhagyási szám (ha van), (P.1.) hengerűrtartalom (cm3-ben), (P.2.) legnagyobb leadott teljesítmény (kW-ban) (ha rendelkezésre áll), (P.3.) a tüzelőanyag vagy az energiaforrás típusa, (Q) teljesítmény/tömeg arány (kW/kg-ban) (csak motorkerékpároknál), (S.1.) ülések száma a vezetőüléssel együtt, (S.2.) állóhelyek száma (ha van). Tetszőlegesen választhatóan további adatok tüntethetők fel a kártya hátoldalán a II.6. fejezetből (a harmonizált kódokkal) és a II.7. fejezetből. C. Az intelligens kártya fizikai biztonsági jellemzői A dokumentumok fizikai biztonságát fenyegetik: — hamis kártyák előállítása: önállóan vagy egy eredeti másolásával létrehozott új dokumentum, amely nagy hasonlóságot mutat az eredetivel vagy, — lényegi módosítás: az eredeti dokumentum valamely tulajdonságának megváltoztatása, például a dokumentumra nyomtatott adatok módosítása. A forgalmi engedély I. részéhez használt anyagnak biztonságot kell nyújtania a hamisítás ellen az alábbi technikák közül legalább kettőnek az alkalmazása útján: — mikronyomat, — rozettás (guilloch-mintás) nyomtatás*, — színváltó festékkel való nyomtatás, — lézergravírozás, — ibolyántúli fényben fluoreszkáló festék, — a megtekintés szögének függvényében színét változtató festék*, — hőmérséklet függvényében színét változtató festék*, — személyre szabott hologramok*, — változó lézerképek, — optikailag változó képek. A tagállamok további biztonsági elemeket alkalmazhatnak. Alapvetően előnyben kell részesíteni a csillaggal jelölt technikákat, mivel ezek lehetővé teszik a bűnüldöző hatóságok számára a kártya valódiságának minden különleges segédeszköz nélküli ellenőrzését. 1. ábra Minták a kötelező adatok lehetséges elrendezésére (További tetszőleges és kiegészítő adatok is feltüntethetők a kártya hátoldalán.) III.2. Adattárolás és adatvédelem A harmonizált közös kódok után (amennyiben helyénvaló, a tagállamok a II.7. fejezet szerinti egyedi kódjaival) a következő adatokat tárolják vagy fogják tárolni kiegészítésként a III.1. fejezetben előírt, szabad szemmel olvasható adatokat tartalmazó kártyafelületen: (A) A II.4. és II.5. fejezet szerinti adatok A II.4. és a II.5. fejezetben meghatározott valamennyi adatot kötelezően tárolni kell a kártyán. (B) A II.6. fejezet szerinti egyéb adatok Ezeken kívül a tagállamok - a II.6. fejezetben előírtak mellett - a szükséges mértékig további adatokat tárolhatnak a kártyán. (C) A II.7. fejezet szerinti egyéb adatok Tetszőlegesen további adatok tárolhatók a kártyán. Az A. és B. pont alatti adatokat két megfelelő, átlátható szerkezetű adatállományban tárolják (lásd ISO/IEC 7816-4). A tagállamok a C. pont szerinti adatok tárolását saját előírásaik szerint határozhatják meg. Ezen adatállományok olvasási joga nem korlátozott. Ezen adatállományok írási joga az intelligens kártyát kiállító tagállam illetékes nemzeti hatóságaira (és ezek felhatalmazott ügynökségeire) korlátozódik. Az írási jog csak a forgalmiengedély-kártya és a hatáskörrel rendelkező nemzeti hatóságok (vagy ezek felhatalmazott ügynökségei) biztonsági modulja (például egy biztonságimodul-kártya) között a hozzáférést védő hálózati kapcsolati kulcs cseréjével megvalósuló aszimmetrikus hitelesítés után megengedett. Következésképpen, az ISO/IEC 7816-8 szerinti hitelesítési folyamatot megelőzően ki kell cserélni a kártyák hitelesítő bizonyítványait. A kártyák hitelesítő bizonyítványai tartalmazzák a megfelelő nyilvános kulcsokat, amelyeket a következő hitelesítési folyamatban le kell hívni, és alkalmazni kell. A bizonyítványokat a hatáskörrel rendelkező nemzeti hatóságok írják alá, és ezek tartalmazzák az ISO/IEC 7816-9 szerinti hitelesítő objektumot (a bizonyítvány birtokosának engedélyét), hogy titkosíthassák a kártyára vonatkozó szerepspecifikus hozzáférési engedélyt. Ez a szerepspecifikus engedély a hatáskörrel rendelkező nemzeti hatósághoz kötődik (például egy adatmező aktualizálása). A hatáskörrel rendelkező nemzeti hatóság megfelelő nyilvános kulcsait nyilvános forráskulcsként (trust anchor) kell tárolni a kártyán. A hitelesítési és az adatbeviteli eljáráshoz szükséges adatok és parancsok meghatározása a tagállamok hatásköre. A biztonsági szintet az EAL4 + közös kritériumértékelés szerint kell jóváhagyni. A kiterjesztések a következők: 1. AVA_MSU.3 Elemzés és tesztelés nem biztonságos körülményekre; 2. AVA_VLA.4 Rendkívül ellenálló. (D) A nyilvántartott adatok valódiságát igazoló hitelesítő adatok A kiállító hatóság az elektronikus aláíráshoz szükséges valamennyi adatot egy adatállományban állítja elő, amely az A. és B. pont szerinti adatokat tartalmazza, és azt egy kapcsolódó adatállományban tárolja. Ezek az aláírások teszik lehetővé a tárolt adatok valódiságának ellenőrzését. A kártyákon az alábbi adatokat tárolják: — az A. pont szerint nyilvántartott adatokra vonatkozó elektronikus aláírás, — a B. pont szerint nyilvántartott adatokra vonatkozó elektronikus aláírás. Ezeknek az elektronikus aláírásoknak az ellenőrzéséhez a kártyán az alábbiakat tárolják: — a kiállító hatóság igazolásai az A. és B. pont szerinti adatokra vonatkozó aláírásai előállításáról. Az elektronikus aláírások és az igazolások korlátozás nélkül olvashatók. Az elektronikus aláírásokra és az igazolásokra vonatkozó írási jog a hatáskörrel rendelkező nemzeti hatóságra korlátozódik. III.3. Interfész Az összeköttetéshez az interfészen külső kapcsolódási pontokat kell alkalmazni. A külső kapcsolódási pontok kombinációja egy transzponderrel tetszőlegesen alkalmazható. III.4. A kártya adattárolási kapacitása A kártyának elegendő adattárolási kapacitással kell rendelkeznie ahhoz, hogy tárolni tudja a III.2. fejezetben említett adatokat. III.5. Szabványok Az intelligens kártyának és a kártyaleolvasó eszközöknek a következő szabványoknak kell megfelelniük: - ISO 7810 : Az azonosító kártyák (műanyagkártyák) szabványai: fizikai jellemzők - ISO 7816-1 és -2 : A chipkártyák fizikai jellemzői, méretei és az érintkezők elhelyezése - ISO 7816-3 : Az érintkezők elektromos jellemzői, adatátviteli protokollok - ISO 7816-4 : Kommunikációs tartalom, chipkártyaadatok struktúrája, biztonsági architektúra, hozzáférési eljárások - ISO 7816-5 : A felhasználóazonosítók struktúrája, a felhasználóazonosítók kiválasztása és végrehajtása, a felhasználóazonosítók regisztrációs eljárása (számozási rendszer) - ISO 7816-6 : Ágazatközi adatelemek a cseréhez - ISO 7816-8 : Kártyák integrált áramkörökkel és érintkezőkkel - biztonsági ágazatközi parancsok - ISO 7816-9 : Integrált áramköri kártyák érintkezőkkel - járulékos ágazatközi parancsok III.6. Műszaki jellemzők és adatátviteli protokollok A formátumnak ID-1-nek kell lennie (szabványos méret, lásd ISO/IEC 7810). A kártyának támogatnia kell az ISO/IEC 7816-3 szerinti T = 1 adatátviteli protokollt. Továbbá, támogathatók más adatátviteli protokollok is, például T = 0, USB vagy érintkező nélküli protokollok. A bitátvitel esetében a „közvetlen konvenció” érvényes (lásd ISO/IEC 7816-3). (A) Tápfeszültség, programozási feszültség A kártyának Vcc = 3V (+/0,3V) vagy Vcc = 5V (+/0,5V) feszültségen kell működnie. A kártya a C6-os érintkezőnél nem igényel programozási feszültséget. (B) Válasz az alaphelyzetbe állításra A kártyán az információs mező méretét tartalmazó byte az ATR-nél a TA3 karakterben jelenik meg. Ennek az értéknek legalább „80h”-nak (= 128 byte) kell lennie. (C) A protokollparaméter kiválasztása Az ISO/IEC 7816-3 szerinti protokollparaméter (PPS) kiválasztásának támogatása kötelező. Ezt alkalmazzák a T = 1 kiválasztására, ha a kártyán a T = 0 járulékosan rendelkezésre áll, és az Fi/Di paraméterek beállítására a magasabb átviteli sebesség eléréséhez. (D) T = 1 adatátviteli protokoll A láncolás támogatása kötelező. A következő egyszerűsítések megengedettek: — NAD-byte: nem használatos (az NAD-ot „00”-ra kell állítani), — S-Block ABORT: nem használatos, — S-Block VPP- állapothiba: nem használatos. A csatoló berendezés információs mező méretét (IFSD) a csatoló berendezés közvetlenül az ATR után jelzi, azaz a csatoló berendezés az S-Block IFS-kérést az ATR után továbbítja, és a kártya az S-Block IFS-t visszaküldi. Az IFSD ajánlott értéke 254 byte. III.7. Hőmérséklettartomány Az intelligens, kártya formátumú forgalmi engedélynek a Közösség területén szokásos minden időjárási körülmény esetén rendeltetésszerűen kell működnie, legalább az ISO 7810-ben meghatározott hőmérsékleti tartományon belül. A kártyáknak képeseknek kell lenniük arra, hogy a 10-90 %-ig terjedő páratartalom-tartományban rendeltetésszerűen működjenek. III.8. Fizikai élettartam Ha a kártyákat a környezetvédelmi és az elektromos jellemzőiknek megfelelően használják, azoknak 10 évig rendeltetésszerűen működniük kell. A kártya anyagát úgy kell megválasztani, hogy ez az élettartam biztosítható legyen. III.9. Elektromos jellemzők A kártyáknak a működésük során meg kell felelniük az elektromágneses kompatibilitásra vonatkozó, 1995. október 31-ei 95/54/EK bizottsági irányelvnek ( 11 ), és az elektrosztatikus kisülések elleni védelemmel kell rendelkezniük. III.10. Adatállomány-struktúra Az 1. táblázat felsorolja a DF-alkalmazás kötelező alapadat-állományát (EF) (lásd ISO/IEC 7816-4 DF-regisztráció). Valamennyi adatállomány átlátható struktúrával rendelkezik. A hozzáférési követelményeket a III.2. fejezet írja le. Az adatállományok méreteit a tagállamok a saját követelményeik szerint határozzák meg.



1. táblázat Fájlnév Fájlazonosító Leírás EF.Registration_A „D001” Regisztrációs adatok a II.4. és II.5. fejezet szerint. EF.Signature_A „E001” Elektronikus aláírás az EF.Registration_A teljes adattartalmához EF.CIA_A.DS „C001” Az EF.Signature_A-hoz az aláírásokat meghatározó kiállító hatóság X.509v3 igazolása EF.Registration_B „D011” Regisztrációs adatok a II.6. fejezet szerint EF.Signature_B „E011” Elektronikus aláírás az EF.Registration_B teljes adattartalmához EF.CIA_B.DS „C011” Az EF.Signature_B-hez aláírásokat meghatározó kiállító hatóság X.509v3 igazolása III.11. Adatstruktúra Az igazolásokat az ISO/IEC 9594-8 szerint X.509v3 formátumban tárolják. Az elektronikus aláírásokat átlátható módon tárolják. A regisztrációs adatokat BER-TLV adatobjektumokként (lásd ISO/IEC 7816-4) tárolják a megfelelő alapadat-állományokban. Az értékmezőket az ISO/IEC 8824-1-ben meghatározott ASCII karakterként kódolják, a „C0”-„FRF” értékeket az ISO/IEC 8859-1 (Latin1 karakterkészlet), az ISO/IEC 8859-7 (görög karakterkészlet), vagy az ISO/IEV 8859-5 (cirill karakterkészlet) határozza meg. Dátumformátum: ÉÉÉÉHHNN. A 2. táblázat felsorolja a II.4. és II.5. fejezet szerinti regisztrációs adatoknak megfelelő adatobjektumokat azonosító címkéket, együtt a III.1. fejezetből származó további adatokkal. Ezzel ellentétes meghatározás hiányában, a 2. táblában felsorolt adatobjektumok kötelezők. A tetszőlegesen választható adatobjektumok elhagyhatók. A címke oszlopa adja meg a beágyazás szintjét.



2. táblázat Címke Megnevezés „78” A kompatibilis címkét hozzárendelő hatóság, beágyazott objektum „4F” (lásd ISO/IEC 7816-4 és ISO/IEC 7816-6 „4F” Felhasználóazonosító (lásd ISO/IEC 7816-4) „71” Ágazatközi sablon (lásd ISO/IEC 7816-4 és ISO/IEC 7816-6), amely megfelel a forgalmi engedély I. részében szereplő kötelező adatoknak, a következő objektumok beágyazásával „80” A címkedefiníció verziója „9F33” A forgalmi engedély I. részét kiállító tagállam neve „9F34” Az egyenértékű dokumentum másik megjelölése (például korábbi nemzeti megjelölés; szabadon választható) „9F35” A hatáskörrel rendelkező hatóság neve „9F36” A forgalmi engedélyt kiállító hatóság neve (szabadon választható) „9F37” Alkalmazott karakterkészlet: „00”: ISO/IEC 8859-1 (Latin1 karakterkészlet) „01”: ISO/IEC 8859-5 (cirill karakterkészlet) „02”: ISO/IEC 8859-7 (görög karakterkészlet) „9F38” A dokumentumnak a tagállamban használt egyedi állandó sorozatszáma „81” Nyilvántartási szám „82” Az első nyilvántartásba vétel dátuma „A1” Személyes adatok, beágyazott objektumok „A2” és „86” „A2” A forgalmi engedély tulajdonosa, beágyazott objektumok „83”, „84” és „85” „83” Vezetéknév vagy cégnév „84” Egyéb nevek vagy monogramok (szabadon választható) „85” Cím a tagállamban „86” „00”: a jármű tulajdonosa „01”: nem a jármű tulajdonosa „02”: nincs a jármű tulajdonosaként azonosítva „A3” Jármű, beágyazott objektumok „87”, „88” és „89” „87” A jármű gyártmánya „88” A jármű típusa „89” A jármű kereskedelmi leírása „8A” A jármű alvázszáma „A4” Tömeg, beágyazva „8B” „8B” Tömeg, műszakilag megengedett legnagyobb terhelt tömeg „8C” Az üzemelő jármű tömege karosszériával „8D” Az érvényesség időtartama „8E” Annak a nyilvántartásba vételnek az időpontja, amelyre a forgalmi engedély vonatkozik „8F” Típus-jóváhagyási szám „A5” Motor, beágyazott objektumok „90”, „91” és „92” „90” A motor hengerűrtartalma „91” A motor legnagyobb névleges teljesítménye „92” A motorban használt tüzelőanyag típusa „93” Teljesítmény/tömeg arány „A6” Ülőhelyek száma, beágyazott objektumok „94” és „95” „94” Az ülések száma „95” Az állóhelyek száma A 3. táblázat a II.6. fejezetben szereplő regisztrációs adatoknak megfelelő adatobjektumokat azonosító címkéket sorolja fel. A 3. táblázatban felsorolt adatobjektumok tetszőlegesen választhatók.



3. táblázat Címke Megnevezés „78” A kompatibilis címkét hozzárendelő hatóság (Compatible Tag Allocation Authority), beágyazott objektum „4F” (lásd ISO/IEC 7816-4 és ISO/IEC 7816-6) „4F” Felhasználóazonosító (lásd ISO/IEC 7816-4) „71” Ágazatközi sablon (lásd ISO/IEC 7816-4 és ISO/IEC 7816-6), amely megfelel a forgalmi engedély első részében szereplő kötelező adatoknak, a következő objektumok beágyazásával „80” A címkedefiníció verziója „A1” Személyes adatok, beágyazott objektumok „A7”, „A8” és „A9” „A7” A jármű tulajdonosa, beágyazott objektumok „83”, „84” és „85” … „A8” A jármű második tulajdonosa, beágyazott objektumok „83”, „84” és „85” … „A9” A járművet a tulajdonlástól különböző jogcímen használó természetes vagy jogi személy, beágyazott objektumok „83”, „84” és „85” … „A4” Tömeg, beágyazva „96” és „97” „96” Az üzemelő jármű megengedett legnagyobb tömege „97” A teljes üzemelő jármű megengedett legnagyobb terhelt tömege „98” Járműkategória „99” Tengelyek száma „9A” Tengelytáv „AD” A műszakilag megengedett legnagyobb terhelt tömeg eloszlása a tengelyek között, beágyazott objektumok „9F1F2,”9F20„, 9F21”, „9F22” és „9F23” „9F1F” 1. tengely „9F20” 2. tengely „9F21” 3. tengely „9F22” 4. tengely „9F23” 5. tengely „AE” A pótkocsi műszakilag megengedett legnagyobb vontatható tömege, beágyazott objektumok „9B” és „9D” „9B” Fékezett „9C” Fékezetlen „A5” Motor, beágyazott objektumok „9D” és „9E” „9D” Névleges fordulatszám „9E” Motorszám „9F24” A jármű színe „9F25” Legnagyobb sebesség „AF” Zajszint, beágyazott objektumok „DF26”, „DF27” és „DF28” „9F26” Álló helyzetben „9F27” Motor fordulatszáma „9F28” Elhaladóban „B0” Szennyezőanyag-kibocsátás, beágyazott objektumok „9F29”, „9F2A”, „9F28”, „9F2C”, „9F2D”, „9F2E”, „9F2F”, „9F30” és „9F31” „9F29” CO „9F2A” HC „9F2B” NOX „9F2C” HC + NOX „9F2D” Dízelmotornál a részecskék „9F2E” Dízelmotornál a korrigált abszorpciós együttható „9F2F” C02 „9F30” Összevont átlagfogyasztás „9F31” Az EK-típusjóváhagyás környezetvédelmi kategóriájának a megjelölése „9F32” A tüzelőanyagtartály térfogata A II.7. fejezet szerinti adatok struktúráját és formátumát a tagállamok állapítják meg. III.12. A regisztrációs adatok beolvasása A. Az alkalmazás kiválasztása A „jármű forgalmi engedély” alkalmazás a SELECT DF (név szerint, lásd ISO/IEC 7816-4) által a felhasználóazonosítóval (AID) választható ki. Az AID-értéket az Európai Bizottság által kiválasztott laboratóriumtól kell igényelni. B. Adatok beolvasása adatállományból A II. fejezet A., B. és D. pontjának megfelelő adatállományokat a SELECT-tel (lásd ISO/IEC 7816-4) lehet kiválasztani, ha a P1 parancsparamétert„02”-re, a P2-t „04”-re állítják, és a parancsadatmező tartalmazza az adatállomány-azonosítót (lásd X. fejezet, 1. tábla). A visszaküldött FCP-sablon tartalmazza az adatállomány méretét, amelyet ezeknek az adatállományoknak a beolvasásakor hasznosíthatnak. Ezek az adatállományok a READ BINARY-val (lásd ISO/IEC 7816-4) olvashatók, ha a parancsadatmező hiányzik, és az Le-t a várt adathosszra állították be, egy rövid Le-t alkalmazva. C. Az adatok valódiságának ellenőrzése A forgalmi engedélyben tárolt adatok valódiságának ellenőrzése érdekében a megfelelő elektronikus aláírást ellenőrizni lehet. Ez azt jelenti, hogy a forgalmi engedély adatai mellett a vonatkozó elektronikus aláírás is olvasható a forgalmiengedély-kártyán. Az aláírás-ellenőrzés nyilvános kulcsa a kiállító hatóság megfelelő igazolásának leolvasásával hívható elő a forgalmiengedély-kártyáról. Az igazolások tartalmazzák a nyilvános kulcsot és a vonatkozó hatósági azonosítót. Az aláírás ellenőrzése egy, a forgalmi engedélyétől eltérő rendszerrel végezhető el. A tagállamok szabadon lehívhatják a nyilvános kulcsokat és igazolásokat a kiállító hatóság igazolásának ellenőrzéséhez. III.13. Különleges előírások E melléklet más rendelkezéseitől eltérően, a tagállamok az Európai Bizottság értesítését követően további színeket, jelzéseket vagy szimbólumokat alkalmazhatnak. Ezen túl, a III.2. fejezet C. pontjának bizonyos adatai esetén a tagállamok engedélyezhetik az XML formátumot és a TCP/IP hozzáférést. Az Európai Bizottság hozzájárulásával a tagállamok a forgalmiengedély-kártyán más alkalmazásokat is megvalósíthatnak, amelyekre az EU szintjén még nem léteznek harmonizált szabályok vagy dokumentumok (például a közúti közlekedésre való alkalmasság), hogy további, a járművel kapcsolatos szolgáltatásokat nyújtsanak.